open-index/open-wikipedia-markdown huggingface dataset:
ליגת הכדורגל של קוריאה הדרומית

150px|ממוזער|סמליל הליגה בין העונות 2013 - 2017
**ליגת הכדורגל הקוריאנית**, או **ליגת K 1** (בקוריאנית: **K 리그 1**) היא ליגת הכדורגל הבכירה בדרום קוריאה ונחשבת לאחת הליגות החזקות באסיה.

נכון לשנת 2025 בדירוג AFC ליגה מדורגת במקום ה-3 עם 81.418 נקודות (דירוג מבוססת על הערכת השתתפות הקבוצות ב-8 עונות אחרונות). בהתאם לכך ליגה יכולה לשלוח 3 נציגים לליגת האלופות האסייתית עילית ונציג לליגת האלופות האסייתית השנייה.
## מתכונת הליגה
בעונת 2025/2026 ליגה כוללת 12 קבוצות. 22 מחזורים הראשונים מתנהלים בשטית משחק בית/משחק חוץ. בהמשך ב-11 מחזורים קבוצות משחקות משחק בית או משחק חוץ. במחזורים 33/38 ליגה מחולקת לבית עליון ובית תחתון. כל בקבוצה משחקת 5 משחקי בית או חוץ. על ניצחון מוענקות 3 נקודות ועל תיקו נקודה בודדת.

משחקי הליגה התחיל במאי ומסתיימות בנובמבר.

בהתאם לדירוג הליגה, 3 קבוצות מעפילות לליגת האלופות האסייתית עילית.

קבוצה שסיימה אחרונה יורדת לליגת משנה - K League 2. קבוצות שסיימו במקומות 10/11 משחקות משחקי מעבר נגד הקבוצות של ליגת משנה.
#### שינויי הליגות
במערך ליגות הכדורגל של דרום קוריאה מתחת לליגת הבכירה, המכונה ליגה 1, נמצאת הליגה הלאומית: ליגה חובבנית-חצי-מקצוענית עם 15 קבוצות וליגת K-3 החובבנית (עם 17 מועדונים) שנמצאת ברמה השלישית. אין כל כללי ספורט מוגדרים בבירור למעבר מליגה K לליגה הלאומית ולהפך. המעברים הם נדירים ביותר, מכיוון שכדי להעפיל לליגה K, על קבוצת הליגה הלאומית לעמוד בדרישות המחמירות הנוגעות לתשתיות וביטחון פיננסי.
## היסטוריה
הליגה המקצוענית ברפובליקה של קוריאה הוקמה בשנת 1983 בשם "**הסופר ליג הקוריאנית**"**,** שכללה חמישה מועדוני מייסדים: "הללויה" (בקוריאנית: 할렐루야), "יוקון אלפנטס" (קוריאנית: 유공 코끼리), "פוהנג סטילוורקס" (포항 제철 돌핀스), "דייוו רויאלס" (대우 로얄즈), "קוקמין בנק" (국민 은행). קבוצת "הללויה" הפכה לאלופה הראשונה בעונת הבכורה, כשהקדימה את קבוצת דייוו רויאלס בנקודה.

בשנת 1986 שינתה הליגה את שמה ל"**הליגה המקצוענית בכדורגל**", ובעונת 1987 החלה לקיים מפגשים כפולים של בית-חוץ.

בשנת 1998, נערכה רפורמה נוספת בליגה המקצוענית שקיבלה את שמה הנוכחי - **ליגת K**. אחרי עונת 2011 נסגרה ליגת ה-"K-ליג צ'מפיונשיפ" ו"גביע הליגה הקוריאני", ובמקום זאת נוצרה ליגה שנייה אחת שהתפצלה ל-2 ליגות עד 2013. הליגה הראשונה נקראה "K-ליג קלאסיק" והליגה השנייה נקראה "K-ליג צ'אלנג'" מאז הקמתה, הליגה התרחבה מ-5 ל-22 מועדונים בהדרגה. מתוך המועדונים המקימים של הליגה נשארו רק יוקון אלפנטס (כיום קרויה "ג'ג'ו יונייטד"), פוהנג סטילוורקס (כיום קרויה "פוהנג סטילרס"), ודייוו רויאלס (כיום קרויה "בוסאן איי-פרק"), כאשר קוקמין בנק נשרה לליגות הנמוכות בסוף 1984, והללויה בסוף 1985, ומעולם לא חזרו לליגה הבכירה.

ב-22 בינואר 2018 שונה השם הרשמי של הליגה ל**ליגת K 1**.

## אלופות הליגה בעבר לפי עונות

* קבוצה המסומנת ב**כתב מודגש** זכתה בגביע ה-FA הקוריאני באותה העונה והשלימה דאבל מקומי.

## אליפויות לפי קבוצות

## קישורים חיצוניים
* 
* 

* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

## הערות שוליים

קוריאה הדרומית
קטגוריה:תחרויות כדורגל בקוריאה הדרומית
גרינבאום

**גרינבאום** (או בגרסה היידית **גרינבוים**) הוא שם משפחה יהודי ממקור גרמני, שפירושו "עץ ירוק".

קטגוריה:שמות משפחה אשכנזיים
רייבן (זמרת)

**שרה ברישקי צירמן** (, נולדה ב-26 באפריל 1996), הידועה בשם הבמה שלה **רייבן**, היא זמרת ונגנית נבל סלובנית. היא ייצגה את סלובניה באירוויזיון 2024 עם השיר "Veronika".

## קריירה
שרה צירמן נולדה ב-26 באפריל 1996 בסלובניה למשפחה של מגדלי בזים, במהלך ילדותה של שרה הגיעה המשפחה לגור בעיר ליובליאנה בירת סלובניה. שרה עוסקת במוזיקה מאז ילדותה, היא התחילה ללמוד בגיל ארבע בבית ספר מוזיקלי בליובליאנה והמשיכה בלימודים אלה עד לרמת התיכון. ב-2018 סיימה את התואר הראשון שלה במוזיקה עם התמחות באופרה ושירה קלאסית.

במהלך לימודיה שרה החלה להופיע ולעבוד בתעשיית המוזיקה של סלובניה, היא אימצה לעצמה שם במה, רייבן, שמשקף את הזיקה שלה לציפורים, אותן היא נוהגת לשלב בקליפים ובעטיפות האלבומים והסינגלים שלה. ב-2014 הוציאה צירמן את הסינגל הראשון שלה בשם "Jadra" ובספטמבר 2015 הוציאה שיר בשם "Bezim". ב-2016 הלכה רייבן והתחרתה בקדם הסלובני לאירוויזיון, EMA 2016, עם השיר Crno Bel, היא סיימה במקום השני. ב-2017 התחרתה בקדם הסלובני פעם נוספת, הפעם עם השיר "Zazarim", היא סיימה את הקדם במקום השלישי. ב-2019 התחרתה בקדם הסלובני לאירוויזיון בפעם השלישית והאחרונה לעת עתה עם השיר "Kaos" והגיעה למקום השני. בין לבין היא הנחתה את הקדם הסלובני לשנת 2018.

בסוף 2019 הוציאה רייבן את השיר "Ti", היא הופיעה עם השיר בקדם האירוויזיון הסלובני לשנת 2020 בהופעת הבכורה שלו.

ב-12 בדצמבר 2023 נבחרה על ידי רשות השידור הסלובנית לייצג את המדינה באירוויזיון 2024, שהתקיים במאלמה שבשוודיה, עם השיר "Veronika" שיצא לאור ב-20 בינואר 2024.

## דיסקוגרפיה
### אלבומים
* 2017 - Magenta

### EP
* 2019 - REM

## קישורים חיצוניים

* 

## הערות שוליים

קטגוריה:זמרות סלובניות
קטגוריה:משתתפי אירוויזיון 2024
קטגוריה:נציגי סלובניה באירוויזיון
קטגוריה:ילידות 1996
ליגת העל הטאיוואנית בכדורגל

**ליגת העל הטייוואנית בכדורגל** (בסינית: **台灣企業甲級足球聯賽**) היא הליגה הבכירה ביותר בליגות הכדורגל של טאיוואן המנוהלת על ידי התאחדות הכדורגל של טאיפיי הסינית (ה-CTFA).

ליגה מנוהלת על ידי מנהלת הליגה ופדרציית הכדורגל של טאיוואן, החברה בקונפדרציית הכדורגל של אסיה (AFC). בהתאם לדירוג של AFC הליגה מדורגת במקום ה-29. בהתאם לכך היא זכאית לשלוח נציג לליגת האלופות האסייתית השנייה.

## היסטוריה

הליגה הוקמה בשנת 2017 לאחר התפרקות הליגה הלאומית בכדורגל (ליגת הכדורגל הבין-עירונית) שפעלה בין 2007 ל-2017. לפני כן בין 1983 ועד 2007 הייתה קיימת "ליגת המיזם לכדורגל".

תחת מגפת COVID-19 בשנת 2020, ניצלה ההתאחדות את המצב הקל יחסית בטאיוואן והפכה לאחת מליגות הכדורגל הבודדות בעולם שפעלו ופתחו את העונה כרגיל, לצד ליגת העל הבלארוסית בכדורגל וליגות בודדות נוספות, מה שעזר גם לתפוצה נרחבת של שידורי הליגה לצרכנים ברחבי העולם.

## פורמט
לוח הזמנים של ליגת העל בכדורגל של טאיוואן נמשך בין אפריל לאוקטובר בשנה קלנדרית. הליגה מכילה 8 קבוצות שמתמודדות בסדרה של שלושה סבבים, שכל אחד מהם מורכב משבעה משחקים. על ניצחון מוענקות 3 נקודות ועל תיקו נקודה בודדת. לאחר השלמת לוח הזמנים של 21 המשחקים, הקבוצה העליונה זוכה בתואר אלופת הליגה ומעפילה לליגת האלופות האסייתית השנייה.

הקבוצה במקום האחרון בליגת העל יורדת לליגת משנה והקבוצה הראשונה מליגת משנה עולה לליגת העל. סגנית אלופת ליגת משנה משחקת נגד המקום השביעי בליגה, כשהמנצחת נשארת בליגה הבכירה.

## האלופות בליגה בעבר

## טבלת אליפויות

## סטטיסטיקה אישית

## ראו גם
* ליגת הכדורגל הבין-עירונית
* ליגת העל הסינית בכדורגל, אליפות סין היבשתית

## קישורים חיצוניים
* 

* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

## הערות שוליים

טאיוואן
קטגוריה:תחרויות כדורגל בטאיוואן
So Lonely

**So Lonely** (בעברית: **כל כך לבד**) הוא סינגל שהוקלט על ידי הראפר האמריקאי טוויסטה, ביחד עם הזמרת-יוצרת האמריקאית מריה קארי. השיר יצא לאור ב-18 בינואר 2006, על ידי חברות התקליטים אטלנטיק רקורדס ואיילנד רקורדס, כסינגל מהאלבום, The Day After.

השיר הגיע למקום הראשון במצעד שירי ה-R&B\היפ הופ מתחת להוט 100.

## רקע
השיר נכתב על ידי מריה קארי, מקבה רידיק וטוויסטה והופק על ידי רודני ג'רקינס. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ הופ. כמו כן, נכלל השיר במהדורת הפלטינה של אלבומה של קארי, The Emancipation of Mimi.

למרות שהשיר הצליח במצעד הבילבורד השונים, לא צולם לו וידאו קליפ שיעזור בקידום שלו מסיבה שלא צוינה.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על בדידות
ליגת הכדורגל הבין-עירונית (טאיוואן)

**ליגת הכדורגל הבין-עירונית** (**城市足球聯賽**) הייתה הליגה הבכירה בענף הכדורגל בטאיוואן, שנוהלה על ידי התאחדות הכדורגל של טאיפיי הסינית (CTFA), משנת 2007 ועד 2016. החל משנת 2017 הוחלפה על ידי ליגת העל בכדורגל של טייוואן. 

## היסטוריה

**ליגת הכדורגל הבין**-**עירונית** הוקמה בשנת 2007 כליגה מקצוענית ראשונה לכדורגל מתוך ליגת המיזם כדורגל. נהוג היה כי שחקנים רשומים קובצולפי מקומות מגוריהם, כגון טאינאן ולא קבוצות כדורגל מתמחות, כמו חברת הכוח בטייוואן (קבוצת טאיפאואר). היוצא מן הכלל היחיד היה מועדון טאטונג, שייצג את טאיפיי כדי להתמודד בליגה. 

עם הקמתה של ליגת הכדורגל הבין-עירונית, קיוותה ההתאחדות לשרש את הכדורגל לכל אזור בטאיוואן ולתמוך בממשלות המקומיות, המועצות והמפעלים. בעונת הבכורה שימשו מספר שופטים כמנהלי קבוצות, ביניהם צ'ו הסי-וויי (מחוז טאיפיי), צ'ן מינג-וון (מחוז צ'יאיי), לו קו-הואה (מחוז ילאן).

## אלופות

## אליפויות לפי קבוצות

## ראו גם
*ליגת העל הטאיוואנית בכדורגל

## קישורים חיצוניים
* 
* הליגה ב-fifa.com 
* הליגה ב-footballway.com

## הערות שוליים

טאיוואן
קטגוריה:תחרויות כדורגל בטאיוואן
קטגוריה:תחרויות כדורגל לא פעילות
אופל אולימפיה A

**אופל אולימפיה A** (בגרמנית: **Opel Olympia A**) היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1967–1970 בגרמניה.

## "אופל אולימפיה A"

* יוצרו 80,637 יחידות.
* מנוע קדמי.
* מנועי בנזין.
* 5 נוסעים (דגם סדאן).
* תאוצה בין 0–100 קמ"ש היא 17.0 שניות (דגם 1.1 ליטר המפיק 60 כ"ס).
* תאוצה בין 0–100 קמ"ש היא 14.0 שניות (דגם 1.7 ליטר המפיק 75 כ"ס).
* תאוצה בין 0–100 קמ"ש היא 11.0 שניות (דגם 1.9 ליטר המפיק 90 כ"ס).

### דגמים

* "1100 SR" (דגם "1.1 L").
* "1700 S" (דגם "1.7 L").
* "1900 S" (דגם "1.9 SR").

## תצורות "אופל אולימפיה A"
* 4 דלתות – סדאן בתצורה פסטבק.
* 2 דלתות – סדאן בתצורה פסטבק.
* 2 דלתות – קופה (דגמים: "Olympia Coupé 1.7 L", "Olympia Coupé 1.9 SR").

## תמונות

קובץ:Opel Olympia 4-door fastback at Schaffen-Diest (2017).jpg | "אופל אולימפיה A", בתצורה 4 דלתות פסטבק
קובץ:Opel Olympia A, Bauzeit 1967-70 (2016-07-02 Sp).JPG | "אופל אולימפיה A", בתצורה 4 דלתות פסטבק
קובץ:1970 Opel Olympia A (5682411365).jpg | "אופל אולימפיה A", בתצורה 2 דלתות פסטבק, שנת 1970
קובץ:Opel Olympia A BW 2011-09-03 14-42-16.JPG | "אופל אולימפיה A", בתצורה 2 דלתות פסטבק
קובץ:Opel Olympia (1967, 60 PS).JPG | "אופל אולימפיה A", בתצורה 2 דלתות פסטבק, שנת 1967
קובץ:1968-Opel-Olympia.jpg | "אופל אולימפיה A", בתצורה 2 דלתות פסטבק, שנת 1968
קובץ:Opel Olympia A, 1968 (7126245883).jpg | "אופל אולימפיה A", שנת 1968
קובץ: Opel Olympia coupé at Schaffen-Diest (2014).JPG| "אופל אולימפיה A" בתצורה קופה 
קובץ:Saxony Classic Rallye 2010 - Opel Olympia A Coupe 1969 (aka).jpg | "אופל אולימפיה A" בתצורה קופה, שנת 1969
קובץ:Opel Olympia, Belgian licence registration OAS-103 p2.jpg | "אופל אולימפיה A" בתצורה קופה


## ראו גם
* אופל
* אופל קפיטן
* אופל אדמירל

## קישורים חיצוניים

* 
* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות קופה
אולימפיה A
קטגוריה:דגמי מכוניות שהושקו ב-1967
קטגוריה:כלי רכב גרמניים
Lil' L.O.V.E.

**** הוא סינגל שהוקלט על ידי להקת ההיפ הופ האמריקאית Bone Thugs-n-Harmony, ביחד עם הזמרת-יוצרת האמריקאית מריה קארי והראפר באו וואו. השיר יצא לאור ב-18 בינואר 2006, על ידי חברות התקליטים אטלנטיק רקורדס ואיילנד רקורדס, כסינגל מהאלבום, The Day After.

השיר הגיע למקום השישי במצעד השירים שבניו זילנד.

## רקע
השיר נכתב על ידי שנטה האריס, קרייזי בון, לייזי בון, ג'יימס פיליפס, צ'ארלס סטרוגס, מריה קארי וג'רמיין דופרי והופק על ידי דופרי גם כן. השיר קיבל ביקורות חיוביות מאוד ממגזינים ואתרי אינטרנט ומוזיקה שונים. מגזין הבילבורד השווה את השיר לשירה הידוע של קארי "Breakdown", משנת 1998.

את הווידאו קליפ של השיר ביים כריס רובינסון שביים לקארי את הקליפ לשירה "I Know What You Want", שיצא בשנת 2003.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
קטגוריה:סינגלים בהוצאת אינטרסקופ רקורדס
ניר שוולב

**ניר שוולב** (נולד ב-29 בינואר 1972) הוא פרופסור חבר באוניברסיטת אריאל בשומרון סופר ויזם. מחקריו עוסקים בעיקר בנושאי רובוטיקה ובתכנון תנועה לנחילי רובוטים ורובוטים יתירים. שוולב ייסד מספר חברות העוסקות ברובוטיקה רפואית כגון W endoluminal robotics, Inooging LTD ו-Momentis Medical העוסקת בניתוחים רובוטיים וואגינאליים.
## ביוגרפיה
שוולב סיים תואר ראשון בפיזיקה בטכניון בשנת 1996 ותואר ראשון נוסף בהנדסת מכונות בשנת 1997. המשיך לתואר שני במתמטיקה עיונית באוניברסיטת חיפה ולתואר שלישי בטכניון אותו סיים בשנת 2006. בשנת 2007 הצטרף לסגל הפקולטה להנדסה באוניברסיטת אריאל.

במסגרת מחקריו, עוסק שוולב בנושאים הקשורים ברובוטיקה: בין השאר רובוטיקה רפואית, רובוטים גמישים, בבעיות תכנון תנועה, בבעיות תכנון תנועה הסתברותי, תכנון תנועה לנחילי רובוטים ולרכבים אוטונומיים. מחקרו התאורטי הנסמך על טופולוגיה אלגברית נסוב סביב חקירת מרחבי קונפיגורציה של גרפים תחת אילוצים גאומטריים שונים. פרופ' שוולב כתב ספרים מקצועיים, רשם מספר פטנטים, ועבודותיו התפרסמו בספרים ובכתבי עת מדעיים, זכו בפרסים, בקרנות מימון והוצגו בכנסים רבים.

שוולב הוא יזם סדרתי בתחום המכשור והרובוטיקה הרפואית. ב-2009 ייסד את "Momentis Medical", שפיתחה ומשווקת רובוט רפואי לניתוחים רובוטיים בגישה ואגינאלית בשיטת "NOTES" . ב-2021 אישר מנהל המזון והתרופות האמריקאי (FDA) את חברת Momentis Medical.

ב-2017 שוולב ייסד את חברת innoging LTD, שעוסקת בהנגשת מידע אולטראסאונד לרופאים בתחום הדימות. וב-2020 ייסד את חברת ההזנק "W endoluminal robotics", המפתחת רובוט רפואי ייחודי בתחום הברונכוסקופיה.

ב-2022 יצא ספרו "האביב המערבי: הקרב בין הטכנולוגיה לדמוקרטיה - רגע האמת", בהוצאת סלע מאיר. הספר דן במקורות לקיטוב החברתי הפושה בעולם מאז שנת 2008 ובדרכים להתמודדות עמו. בבסיס הספר החשש משינוי מהותי ובלתי הפיך ביחסי הכוחות המסורתיים הפועלים בחברה כבר בעשור הקרוב. פרופ' שוולב סוקר באופן יסודי את התהליכים הסוציולוגיים והמתמטים לקיטוב בחברה אנושית, תהליכים כמו אפקט שלינג, משחק השיום ועוד, ומצביע על המורכבות בבקרה על התהליכים הללו. בשער השני לספר מתוארים אותם תהליכים בצילן של חברות הטכנולוגיה הגדולות ובשער השלישי לספר, שוולב מציע סדרת צעדים זהירים שעשויים להוות פתרון לבעיה. באפילוג לספרו שוולב מצביע על קיומה של בעיה חבוייה וגדולה שבעתיים שמתהווה עם השיפור ביכולת ניתוח ביג דאטא: האפשרות שהרשתות יוכלו לתמרן את דעת הקהל באופן ממוקד ונסתר בנושאי פוליטיקה וחברה.

שוולב נשוי ואב לשלוש בנות ומתגורר בקיבוץ בחן.

## קישורים חיצוניים

## הערות שוליים

קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אוניברסיטת אריאל בשומרון: הנדסה
קטגוריה:יזמי היי-טק ישראלים
קטגוריה:רובוטיקה
קטגוריה:ישראלים שנולדו ב-1972
My Love (שיר של דה-דרים)

**My Love** (בעברית: **האהבה שלי**) הוא סינגל שהוקלט על ידי הראפר האמריקאי דה-דרים, ביחד עם הזמרת-יוצרת האמריקאית מריה קארי. השיר יצא לאור ב-24 בפברואר 2009, על ידי חברות התקליטים רדיו קילה ודאף ג'אם, כסינגל מהאלבום, Love vs. Money.

השיר הגיע למקום הראשון במצעד שירי ה-R&B\היפ הופ מתחת להוט 100.

## הצלחה מסחרית וביקורת
בשבוע בכורתו נמכר השיר בלמעלה מ-9,424 עותקים בארצות הברית ובכך התברג במקום ה-178 במצעד השירים הדיגיטליים. בשבוע שלאחר מכן, זינק אל המקום ה-73 עם מכירות נוספות של 29,000 עותקים, ללא קידום וללא הוצאה של וידאו קליפ. מכירותיו של השיר מסתכמות בלמעלה מ-100,000 עותקים במדינה.

מגזין הבילבורד הפנה כלפי השיר ביקורת חיובית מאוד, תוך שנכתב שם כי "השיר עתיד לשכתב את דפי ההיסטוריה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי ניק קאנון
קטגוריה:שירי אהבה
קטגוריה:בלדות R&B עכשוויות
קטגוריה:סינגלים בהוצאת דף ג'אם רקורדינגס
ליגת המיזם לכדורגל (טאיוואן)

**ליגת המיזם לכדורגל (企業足球聯賽)**, שכונתה בעבר **ליגת הכדורגל הלאומית** (全國足球聯賽) הייתה ליגת הכדורגל הבכירה ברפובליקה של סין (טאיוואן). הליגה נוהלה על ידי ההתאחדות לכדורגל של טאיפיי הסינית ונחשבה למקצוענית למחצה והתקיימה משנת 1982 עד 2009, עת הוחלפה על ידי ליגת הכדורגל הבין-עירונית.

## היסטוריה
**ליגת הכדורגל הלאומית**, או **הליגה הלאומית לכדורגל** הוקמה על ידי התאחדות הכדורגל של טאיפיי הסינית בשנת 1982, לאחר העלייה בפופולרית הענף במדינה, בעקבות מונדיאל 1982. ההתאחדות תכננה לכלול את הליגה כחלק מעונת הכדורגל השנתית יחד עם שלוש תחרויות הגביע האחרות: גביע צ'ונג צ'נג (中正 盃), גביע לי הוי-טאנג (李惠棠 盃) וגביע ההתאחדות (足協盃). עונת הליגה הראשונה כללה 7 קבוצות.

לאחר 2006, ההתאחדות שינתה את שם הליגה ל**ליגת המיזם לכדורגל** בניסיון למשוך תשומת לב רבה יותר ותמיכה כלכלית מצד מיזמים ועסקים טאיוואניים מצליחים. מספר הקבוצות שהשתתפו בליגה צומצם משמונה לארבע על ידי אי-הכללת קבוצות המכללות והתיכונים בניסיון להפוך את הליגה למקצוענית יותר.

בנובמבר 2007 הודיעה ההתאחדות כי לא יתקיימו עונות נוספות של ליגת הכדורגל לאחר שנת 2009. ליגת הכדורגל הבין-עירונית החליפה את ליגת הכדורגל כליגת הכדורגל הבכירה בטאיוואן.

## אלופות הליגה לפי עונות

## אליפויות לפי קבוצות

## ראו גם
*ליגת העל הטאיוואנית בכדורגל
## קישורים חיצוניים
*  
* תוצאות באתר RSSSF

## הערות שוליים

קטגוריה:תחרויות כדורגל בטאיוואן
קטגוריה:תחרויות כדורגל לא פעילות
הר ולר (ארץ אנדרבי)

**הר ולר** (באנגלית: **Mount Weller**) הוא הר בארץ אנדרבי, שבאנטארקטיקה. 

ההר ממוקם מערבית לקרחון אוסטר; 3.7 קילומטרים ממזרח לפסגת רפרנס. 

גובהו של ההר 1,080 מטרים מעל פני הים. 

## היסטוריה
### גילוי ומיפוי ההר

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ג'י. אי. ולר (G.E. Weller), שהיה מטאורולוג בתחנת מוסון בשנת 1961.

## לקריאה נוספת

• Ian Mackenzie, **[https://books.google.co.il/books?id=A9Y4AAAAIAAJ&pg=PA842&lpg=PA842&dq=%22Mount+Weller%22&source=bl&ots=a-ZFHpFDJA&sig=ACfU3U2KJxvYEftfDrPxYkNJD6u6okM2fg&hl=en&sa=X&ved=2ahUKEwiQy6yL4IjpAhUR3KQKHTgeBPAQ6AEwCXoECAgQAQ#v=onepage&q=%22Mount%20Weller%22&f=false New Zealand Journal of Geology and Geophysics 1977]**, P 842

## קישורים חיצוניים

* הר ולר באתר הסקר הגאולוגי של ארצות הברית 
* הר ולר באתר הגאזט האנטארקטי של ממשלת אוסטרליה
* הר ולר באתר הגאזט האנטארקטי המשווה SCAR של ממשלת אוסטרליה
* הר ולר באתר peakery (מרחקים לאתרים סמוכים)

## הערות שוליים

ולר
ג'ורג' פטרי

**ג'ורג' פטרי** (באנגלית: **George Petrie** ;) היה צייר, מוזיקאי, חוקר עתיקות אירי בתקופה הוויקטוריאנית.

## ביוגרפיה
ג'ורג' פטרי בדבלין, אירלנד, וגדל שם, סמוך לכיכר מאונטוי. הוא היה בנו של צייר המיניאטורות ג'יימס פיטרי, יליד אברדין שבסקוטלנד, שהתיישב בדבלין. הוא התעניין באמנות מגיל צעיר. הוא נשלח לבתי הספר והתחנך לאמן, שם. הוא זכה במדליית כסף בשנת 1805, בגיל ארבע עשרה.
ממוזער|ג'ורג' פטרי, תחריט, עמוד נלסון, 1830

## קריירה
לאחר נסיעה לאנגליה בחברתם של פרנסיס דנבי וג'יימס ארתור אוקונור, ששניהם היו חברים קרובים שלו, הוא שב לאירלנד שם עבד בעיקר בהפקת סקיצות לתחריטים לספרי נסיעות - כמו המדריכים של רייט לקילרני ודבלין, והמדריך של תומאס קרומוול לטיולים באירלנד.

בסוף שנות ה -20 וה -30 של המאה ה-19, פטרי הפעיל את ועדת העתיקות של האקדמיה המלכותית האירית. הוא היה אחראי לרכישתם של כתבי יד וחפצים איריים חשובים רבים. לכתביו על ארכאולוגיה ואדריכלות אירית מוקדמים הייתה חשיבות רבה, במיוחד חיבורו על המגדלים העגולים של אירלנד, שהופיע בשנת 1845. שכותרתו The Architectural Ecclesiastical of Ireland. לעיתים קרובות הוא מכונה "אבי הארכאולוגיה האירית". סקריו על הקברים בקרוומור רלוונטיים גם בהווה, כמחקר חשוב על האתר.

בשנים 1833–1843 הועסק על ידי תומאס קולבי כראש המחלקה הטופוגרפית (אגף העתיקות) של הסקר האירי. בין אנשי הצוות שלו היו ג'ון אודונובן, מגדולי המלומדים של אירלנד, ויוג'ין אוקורי. מאמר שהוגש לאקדמיה המלכותית האירית בשנת 1834 בנושא ארכיטקטורה צבאית אירית מעולם לא פורסם, אך החיבור שלו על ההיסטוריה והעתיקות של טרה היל פורסם על ידי האקדמיה בשנת 1839.

בתקופה זו פטרי עצמו היה עורך של שני כתבי עת לעתיקות. תרומה מרכזית נוספת של פטרי לתרבות האירית הייתה אוסף המנגינות המסורתיות האיריות שפרסם בשנת 1855 בשם "אוסף פטרי של המוזיקה העתיקה של אירלנד".

כאמן, המדיום החביב עליו היה צבעי מים, שנחשב נחות לעומת ציור השמן. עם זאת, הוא יכול להיחשב כאחד הציירים הרומנטיים האיריים הטובים ביותר בתקופתו. כמה מהיצירות הטובות ביותר שלו הן באוספי הגלריה הלאומית של אירלנד.

הוא זכה שלוש פעמים במדליית קנינגהם של האקדמיה המלכותית האירית: בשנת 1831 על חיבורו על המגדלים העגולים, פעם שנייה בשנת 1834 על החיבור (שאבד) על אדריכלות צבאית אירית, ובפעם השלישית בשנת 1839 על מאמרו על העתיקות של טרה היל. 

ג'ורג' פטרי הלך לעולמוב-17 בינואר 1866.

## קישורים חיצוניים

## הערות שוליים

קטגוריה:ציירים בריטים
קטגוריה:ארכאולוגים בריטים
קטגוריה:ילידי 1790
קטגוריה:בריטים שנפטרו ב-1866
Through the Rain

**Through the Rain** (בעברית: **דרך הגשם**) הוא סינגל שהוקלט על ידי הזמרת-יוצרת האמריקאית מריה קארי, מתוך אלבום האולפן התשיעי שלה, Charmbracelet. השיר יצא לאור ב-17 באוקטובר 2002, על ידי חברת התקליטים איילנד דאף ג'אם מיוזיק גרופ, כסינגל הראשון מתוך האלבום.

השיר הגיע למקום הראשון במצעד השירים שבספרד.

## רקע וכתיבה
השיר נכתב על ידי מריה קארי וליונל קול, הולחן על ידי קארי והופק על ידי קארי ג'ימי ג'אם וטרי לואיס. בנוסף לכך, איגוד תעשיית ההקלטות הקנדי העניק לשיר את תואר הזהב, על מכירות של למעלה מ-5,000 עותקים במדינה.

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
הווידאו קליפ הרשמי של השיר בוים על ידי דייב מאיירס וצולם בניו יורק סיטי ב-30 בספטמבר וב-1 באוקטובר 2002. באחד מהראיונות שנעשו עם קארי, היא ציינה כי הקליפ בוים בהשראת הוריה של בתקופה בה אמה הייתה בהריון. בקליפ משתתפים ג'יי. ד. ויליאמס וג'יימי-לין סיגלר.

נכון לאפריל 2020, מונה הצפיות של הקליפ עומד על למעלה מ-50 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי דייב מאיירס
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון בספרד
Bringin' On the Heartbreak

**Bringin' On the Heartbreak** הוא סינגל שהוקלט על ידי הלהקה הבריטית דף לפרד, מתוך אלבום האולפן High 'n' Dry. השיר יצא לאור ב-13 בנובמבר 1981, בארצות הברית וב-22 בינואר 1982 בבריטניה כסינגל מתוך האלבום.

השיר הגיע למקום ה-61 במצעד הבילבורד הוט 100.

## מיקומי שיא

## גרסתה של מריה קארי

**Bringin' On the Heartbreak** הוקלט מחדש בשנת 2002, על ידי הזמרת-יוצרת האמריקאית מריה קארי. השיר יצא לאור שנה לאחר שהוקלט, על ידי חברת התקליטים איילנד דאף ג'אם מיוזיק גרופ, כסינגל מתוך אלבום האולפן התשיעי שלה, Charmbracelet.

השיר הגיע למקום החמישי במצעד שירי הדאנס קלאב.

## הצלחה
כבר בצאתו, זכה השיר להצלחה רבה כאשר נכנס אל המקום החמישי במצעד שירי הדאנס קלאב של בילבורד. כמו כן, הצליח להיכנס אל המקום האחת עשרה במצעד השירים שבפלנדריה, תוך שבוולוניה הגיע אל המקום ה-40. במצעד השירים שבאוסטריה הגיע למקום ה-55 בלבד.

במצעד השירים שבשווייץ זכה להצלחה נאה כאשר הגיע למקום ה-28.

## וידאו קליפ
הווידאו קליפ הרשמי של השיר הועלה לערוץ היוטיוב של מריה קארי ב-17 ביוני 2009. הקליפ זכה להצלחה נאה כאשר צבר למעלה משני מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:וידאו קליפים שבוימו על ידי סאנא חמרי
קטגוריה:שירים על כאב לב
קטגוריה:בלדות משנות ה-1980
קטגוריה:בלדות משנות ה-2000
קטגוריה:בלדות רוק
קטגוריה:סינגלים בהוצאת איילנד רקורדס
קטגוריה:סינגלים בהוצאת מרקורי רקורדס
ריפוי המשותק מכפר נחום

[ממוזער|260px|"ישו מרפא את המשותק מכפר נחום" [ברנהרד רודה, 1780]]
ממוזער|260px|ישו מרפא את המשותק מכפר נחום ( מוזיאון העיר גאלווי, אירלנד)
**ריפוי המשותק מכפר נחום** הוא אחד מן הנסים של ישו בבשורות מתי (ט: 8-1), מרקוס (ב: 12-1) ולוקס (ה: 26-17).

## סיפור המעשה
ישו התגורר בחלק מחייו בכפר נחום (עיר הולדתו הייתה בית לחם ואילו עיר מגוריו בילדותו ובגרותו הייתה נצרת) ולימד שם. באחת מהפעמים שבה לימד, התאספו המון רב, עד כי לא נותר מקום בתוך הבית שבו לימד, גם בחצר הבית לא נותר מקום. מספר גברים הגיעו כשהם נושאים גבר משותק על מנת שישו ירפא אותו. אך הם לא הצליחו להיכנס פנימה, לכן הם טיפסו על גג ופתחו פתח בין הרעפים שבגג, מעל ישו, ואז הורידו את המשותק בחבלים עם משכבו למטה. כשראה ישו את אמונתם הגדולה, הוא אמר למשותק: "בני, נסלחו לך חטאיך."

בשורת מרקוס קובעת כי אירוע זה התרחש בכפר נחום. בבשורה של מתי, זה התרחש ב"בעיר שלו" שאליה הגיע לאחר שחצה באניה את הכנרת, בעוד שבבשורת לוקס אין פירוט היכן התרחש הנס, אך צוין שהייתה בו גבורה לרפא ובאו אליו המונים.

## הסמכות לסלוח חטאים
חלק מהסופרים שנכחו במקום בזמן נס הריפוי של המשותק מכפר נחום, פירשו בלבם את העובדה שישו אמר למשותק לפני שהוא נרפא "נסלחו לך חטאיך" כחילול הקודש, שכן, ככל שידעו עד לאותו רגע, אלוהים בלבד יכול לסלוח על חטאים. מרקוס מציין כי ישו "ידע ברוחו שזה מה שהם חושבים בלבם" (מרקוס ב: 8). ישו אמר להם: "מדוע אתם חושבים את הדברים האלה? מה קל יותר: לומר למשותק "חטאיך נסלחו", או לומר לו "קום, קח את משכבך ולך"? אך כדי שתווכחו שלבן האדם, (כלומר לו עצמו), יש את סמכות עלי אדמות לסלוח על חטאים ... "הוא אומר לאיש" ... קום, קח את משכבך ולך הביתה". אותו משותק נרפא מיד, הוא קם על רגליו נשא את משכבו והלך הביתה תוך שהוא מהלל ומשבח את אלוהים. כל הנוכחים התמלאו פליאה גדולה בהבינם שלישו יש את **הסמכות מאלוהים גם לרפא באופן נסי משותקים וגם לסלוח לחטאים**.



## הסיפור לפי בשורת מרקוס

## הסיפור לפי בשורת מתי

## הסיפור לפי בשורת לוקס

## ראו גם
*הברית החדשה
* משלי ישו
*ריפוי העיוור מלידה
*ריפוי שני העיוורים מהגליל
*ריפוי העיוור מבית ציידה
*ריפוי ברטימאי

## קישורים חיצוניים

## הערות שוליים

קטגוריה:ישו
קטגוריה:הברית החדשה
קטגוריה:נסים בנצרות
ניקו סנטוס

**ניקו ולנברינק** (; נולד ב-7 בינואר 1993), הידוע בשם הבמה שלו, **ניקו סנטוס**, הוא זמר, פזמונאי, שחקן ומפיק מוזיקלי גרמני.

## ביוגרפיה
ניקו ולנברינק נולד ב-7 בינואר 1993 למשפחה גרמנית של מוזיקאים בעיר ברמן. אחותו של ולנברינק היא שחקנית ובתה גם היא שחקנית. במהלך ילדותו התגורר ולנברינק בפאלמה דה מיורקה שבספרד. הוא למד שם את השפות ספרדית וקטלאנית בנוסף לשפת אמו הגרמנית.

הקריירה של ולנברינק החלה דווקא בתחום המשחק, הוא כיכב בכמה פרסומות שעלו בטלוויזיה הגרמנית בין השנים 2007–2008, וגם שיחק באופרת סבון בשם "Rote Rosen" בגרמניה במהלך שנת 2015.

הקריירה המוזיקלית של ניקו החלה ביוטיוב כשהתחיל להעלות קאברים לערוץ הפרטי שלו, הוא התקדם לאחר שהצליח ביוטיוב להופיע עם מספר זמרים מצליחים מגרמניה בעולם ולאחר מכן התחיל להצליח בפני עצמו. ב-2012, יצר מספר שיתופי פעולה כמפיק מוזיקלי עם אמנים בינלאומיים, בעיקר מארצות הברית. הוא יצר בנוסף עוד שיתופי פעולה מוצלחים עם הדי ג'יי הגרמני רובין שולץ, ועם הזמרת שרה קונור. פריצת הדרך שלו הייתה בשנת 2017 כשהוציא את השיר "Rooftop", השיר הצליח בכל מדינות דוברות הגרמנית ובמיוחד באוסטריה, גרמניה ושווייץ. במהלך שנת 2018 המשיך להוציא סינגלים עד שיצא אלבומו הראשון "Streets Of Gold".

בשנת 2019 הוציא האמן את שירו "Better" יחד עם הזמרת לנה מאייר-לנדרוט, זוכת אירוויזיון 2010. השיר כבש מקומות גבוהים במצעד המוזיקה הגרמני. מאוחר יותר באותה השנה הוציא את הסינגל "Play With Fire" שזכה גם הוא לשבחים. בשנת 2020 הוציא שיר בשם "Like I Love You". ב-8 במאי 2020 יצא אלבומו השני של האמן הנושא את שמו, "Nico Santos".

בינואר 2024 פורסם כי סנטוס הצטרף לצוות שחקני העונה השנייה של הסדרה "עדיין לא מתים"  ככוכב אורח בתפקיד טדי.

בשנת 2025 החל לככב בבתור "דאג" בסדרה הקומית "הבוסים החדשים" לצדה של לורן גרהאם.  

## דיסקוגרפיה
### אלבומים
* 2018 - Streets Of Gold
* 2020 - Nico Santos

## קישורים חיצוניים

* 

## הערות שוליים

קטגוריה:זמרים גרמנים
קטגוריה:מפיקים מוזיקליים גרמנים
קטגוריה:גרמנים שנולדו ב-1993
I Know What You Want

**I Know What You Want** (בעברית: **אני יודע מה את רוצה**) הוא סינגל שהוקלט על ידי הראפר האמריקאי באסטה ריימס, ביחד עם הזמרת-יוצרת האמריקאית מריה קארי והראפר פליפמוד סקוואד. השיר יצא לאור ב-17 במאי 2003, על ידי חברות התקליטים ג'יי רקורדס ופליפמוד, כסינגל מהאלבום, .

השיר הגיע למקום השלישי במצעד הבילבורד הוט 100.

## רקע
השיר נכתב על ידי טרבור ג'י. סמית ג'וניור, רה דיגגה, רוג'ר מקנייר, ריק רוק, ויליאם א. לואיס ואל. ג'ונס והופק על ידי ריק רוק. איגוד תעשיית ההקלטות הניו זילנדי העניק לשיר את תואר הזהב, על מכירות של למעלה מ-5,000 עותקים במדינה.

את הווידאו קליפ של השיר ביים כריס רובינסון שביים לקארי את הקליפ לשירה "", שיצא בשנת 2007.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי באסטה ריימס
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד אירופה הוט 100